CELEX: E2013P0012
Language: da
Date: 2013-07-03 00:00:00
Title: Sag anlagt den 3. juli 2013 af EFTA-Tilsynsmyndigheden mod Island (Sag E-12/13)

10.10.2013   
            
            
               DA
            
            
               Den Europæiske Unions Tidende
            
            
               C 294/4
            
         Sag anlagt den 3. juli 2013 af EFTA-Tilsynsmyndigheden mod Island
   (Sag E-12/13)
   2013/C 294/04
   EFTA-Tilsynsmyndigheden, rue Belliard 35, 1040 Bruxelles, Belgium ved Xavier Lewis, Clémence Perrin og Catherine Howdle som befuldmægtigede har den 3. juli 2013 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island ved ikke inden den fastsatte frist at have foretaget en korrekt gennemførelse af artikel 1, nr. 15-18, nr. 19, litra a), nr. 21, nr. 22, litra a), nr. 23-29, nr. 36 og 37, nr. 39-42, og artikel 2, stk. 5 og 6, i den retsakt, der er omhandlet i punkt 14, 16e og 31 i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/111/EF af 16. september 2009 om ændring af direktiv 2006/48/EF og 2007/64/EF for så vidt angår banker tilsluttet centralorganer, visse komponenter i egenkapitalen, store engagementer, tilsynsordninger og krisestyring), som tilpasset EØS-aftalen ved protokol 1 hertil, eller ved ikke at have underrettet Tilsynsmyndigheden herom, har tilsidesat sine forpligtelser i henhold til retsakten og EØS-aftalens artikel 7.
            
         
               2)
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               Sagen vedrører den omstændighed, at Island inden den 12. november 2012 ikke har efterkommet EFTA-Tilsynsmyndighedens begrundede udtalelse af 12. september 2012 om mangelfuld gennemførelse af artikel 1, nr. 15-18, nr. 19, litra a), nr. 21, nr. 22, litra a), nr. 23-29, nr. 36 og 37, nr. 39-42, og artikel 2, stk. 5 og 6, i den retsakt, der er omhandlet i punkt 14, 16e og 31 i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/111/EF af 16. september 2009 om ændring af direktiv 2006/48/EF og 2007/64/EF for så vidt angår banker tilsluttet centralorganer, visse komponenter i egenkapitalen, store engagementer, tilsynsordninger og krisestyring).
            
         
               —
            
            
               EFTA-Tilsynsmyndigheden har gjort gældende, at Island ikke har gennemført retsakten inden den fastsatte frist eller ikke har underrettet EFTA-Tilsynsmyndigheden herom.